**КОНКУРС ЗА ИЗБОР НА ПРВЕНЕЦ НА ГЕНЕРАЦИЈА ЗА УЧЕБНАТА 2023/2024 ГОДИНА**

Општинско основно училиште „Илинден“- Крива Паланка, согласно член 75 став 3 од Законот за основното образование (Службен весник на РСМ бр.161/2019) и Правилникот за номинирање, избор и прогласување на ученик на генерација и пофалени и ученици при ООУ „Илинден“, распишува:

**ИНТЕРЕН КОНКУРС**

**за првенец на генерација во учебната 2023/2024 година**

Номинирање на кандидати за ученик на генерацијатa и пофалени ученици се дава врз основа на следниве критериуми:

* **Кандидатот да постигнувал одличен успех на крајот на секоја наставна година од IV до IX одделение;**
* **Кандидатот да бил оценет со примерно поведение на крајот секоја наставна година од IV до IX одделение;**
* **Да има учествувано на натпревари (училишни, општински, регионални, државни, меѓународни);**
* **Да имаат освоено награди, дипломи, признанија, благодарници;**
* **Да не бил казнуван со педагошка мерка од било кој вид во текот на школувањето во училиштето;**
* **Вкупниот број на неоправдани изостаноци во текот на годината да не биде поголем од 3 (за секоја учебна година поодделно);**
* **Во текот на школувањето во училиштето да покажал интерес за учество во активности, промоции и проекти за унапредување на училиштето.**

Номинацијата на кандидати за ученик на генерација и пофалени ученици се врши во рамките на секоја паралелка од IX одделение. Самиот чин, номинирање на ученик за кандидат за првенец на генерација и пофалени ученици може да произлезе од:

 **• одделенската заедница, одделенскиот раководител;**

 **• предметен наставник, кој изведува настава во таа паралелка;**

 **• стручен соработник во училиштето;**

 **• ученикот може сам да се кандидира.**

 Кандидатите за ученик-првенец на генерација и пофалени ученици потребните документи треба да ги достават од 16 до 26 април 2024 година, до Комисијата за избор.

 Доказите/документите што учениците- кандидати за ученик на генерација и пофалени ученици треба да ги достават се:

 **• Пријава до Комисијата;**

 **• Копија од свидетелства од IV до IX одделение;**

 **• Копија од дипломи, пофалници**

 **ООУ „ИЛИНДЕН“ Крива Паланка**

16.4.2024 год Директор:

Крива Паланка **Лорета Димитровска**